


Ανάθεµά σε πάλι, 
σαν σε θυμήθηκα 

και σ' είδα στ' όνειρό µου 
και δεν κοιμήθηκα. 


Έβγα στο παραθύρι 
να δεις τον ουρανό, 
πώς παίζει το φεγγάρι 
µε τον αυγερινό. 





Έβγα στο παραθύρι 
κρυφά απ' τη µάνα σου, 


και κάνε πως ποτίζεις 
τη µαντζουράνα σου. 


Έβγα στο παραθύρι 
να δεις τι γίνεται, 


το αίµα της καρδιάς µου 
για σένα χύνεται, 





Έβγα στο παραθύρι, 
καθάριο μάλαμα, 
της νύχτας παιχνιδάκι 
και σφιχταγκάλιασμα! 


Σγουρέ βασιλικέ µου 
µε φύλλα πράσινα, 
τραβώ τον έρωτά σου 
µε 1000 βάσανα. 





Σγουρέ βασιλικέ µου 
και μαντζουράνα µου, 
εσύ θα µε χωρίσεις 
από τη µάνα µου. 


Σγουρέ βασιλικέ µου, 
γιατί µαραίνεσαι; 


Θέλω να σε ποτίσω 
μα εσύ δεν έρχεσαι. 





Εσύ σαν δε µε θέλεις, 
μουντζώνω σε κι εγώ, 
και παίρνω μαύρα μάτια 
και παίζω και γελώ. 


Εσύ σαν δε µε θέλεις 
και δε µε αγαπάς, 
μου είπε η μαμά µου 
στον διάβολο να πας. 








Εσύ 'σαι η αιτία 
που βασανίζομαι, 
και ξημερώνει σκόλη 
και δε στολίζομαι  (κορίτου 
/ και δεν ξυρίζομαι (ωόρυ 





Εσύ 'σαι η αιτία 
που μέλλει να χαθώ, 


και τον απάνω κόσµο 
να τόνε στερηθώ. 











Εσύ 'σαι το σταφύλι 
κι εγώ το τσάµπουρο, 
φίλα µε εσύ στα χείλη 

κι εγώ στο μάγουλο. 


Εσύ 'σαι κι όχι άλλη 
σ' αυτό τον µαχαλά, 


τα κάλλη τα δικά σου 
δεν τα 'χει άλλη καμιά. 





Έλα να σε φιλήσω 
και φίλα µε κι εσύ 


και σαν το μαρτυρήσω 
μαρτύρα το κι εσύ. 
Έλα να σε φιλήσω 
'πό τ' άλλο μάγουλο 


γιατί κι αυτό ζηλεύει 
κι έχει παράπονο. 


Έλα να σε φιλήσω 
'πό τ' άλλο μάγουλο 
να ροδοκοκκινίσεις 
σαν τριαντάφυλλο. 
Μωρή διαβόλου κόρη, 
κι ήντα κατάλαβα, 


που 'πιασα τα βυζιά σου 
και δε µετάλαβα; 








Μωρή διαβόλου κόρη, 
διαβόλου θηλυκό, 


που λούνεις τα μαλλιά σου 
με τον βασιλικό. 


Μωρή διαβόλου κόρη, 
διαβόλου θηλυκό, 


που τρίβεις τα βυζιά σου 
με τον βασιλικό. 





Έλα πουλί µου έλα 
και γρήγορα να πας, 
να µη σε δουν γειτόνοι 
και πουν πως μ' αγαπάς. 


Έλα πουλί µου έλα 
και πάντα να 'ρχεσαι, 
κι απ' των εχθρών τα λόγια 
να προφυλάγεσαι. 





Έλα πουλί µου έλα, 
έλα την Κυριακή, 


να µε παρηγορήσεις 





που 'μαι για φυλακή. 


Έλα πουλί µου έλα, 
έλα το Σάββατο, 


να µε παρηγορήσεις 
που 'μαι για θάνατο. 











Ο ήλιος βασιλεύει 
στα παραθύρια σου, 


μαύρα "ναι τα μαλλιά σου, 
μαύρα τα φρύδια σου. 


Ο ήλιος βασιλεύει 
κι η μέρα σώνεται, 


κιο νους µου στο κεφάλι 
δε συμμαζώνεται. 





Τα μαύρα σου τα μάτια 
σα µε κοιτάζουνε, 


χαμήλωσέ τα, φως μου, 
γιατί µε σφάζουνε. 

Γλυκά γλυκά κοιτάζεις, 
φαρμακερά χτυπάς, 


µε δίστοµο μαχαίρι 
εκείνον π' αγαπάς. 


Τα μαύρα σου τα μάτια 
κι ο άσπρος σου λαιμός, 


αυτά τα δυο µε κάναν 

και τρέχω σαν τρελός. 
Αλίμονο σ' εμένα, 

κρίμα στα νιάτα μου, 


σαν βρύσες του χειμώνα 
τρέχουν τα μάτια μου. 





Μωρή διαβόλου κόρη 
και ντερμπεντέρισσα, 


κρασί, ρακί δεν ήπια, 
σ' είδα και µέθυσα. 


Μωρή διαβόλου κόρη, 
του Χάρου πας και λες, 


κι ο Χάρος δε µε παίρνει 
και κάθεσαι και κλαις, 





Τέσσερα πορτοκάλια, 
τα δυο σαπίσανε, 


ήρθα για να σε πάρω 
μα δε μ' αφήσανε. 


Τρεις πέντε δεκαπέντε 
κι οχτώ εικοσιτρείς, 
στον Άδη θα µε φέρει 

το πείσμα µιας μικρής. 








Ο ήλιος βασιλεύει 
στα παραθύρια σου, 


κι εσύ, παλιά µου αγάπη, 
βάφεις τα φρύδια σου. 





Ο ήλιος βασιλεύει 
στα παραθύρια σου, 


κι εσύ, παλιά µου αγάπη, 
ξύνεις τ' αρχίδια σου. 








